laion/Wikipedia-Exotic huggingface dataset:
קארל רהם

קארל רהם (בגרמנית: Karl Rahm;‏ 2 באפריל 1907 – 30 באפריל 1947) היה קצין אס-אס גרמני בדרגת שטורמבאנפיהרר, כיהן כמפקד מחנה הריכוז טרזיינשטט מפברואר 1944 עד מאי 1945. הוא היה מפקד המחנה השלישי והאחרון במספר אחרי זיגפריד זיידל ואנטון ברגר. הוצא להורג לאחר שהועמד לדין באשמת פשעי מלחמה. רהם נולד בשנת 1907 בעיר קלוצנבורג שהייתה אז חלק מן האימפריה האוסטרו-הונגרית. עבד כיצרן כלים במשך תקופה בווינה, ובסביבות שנת 1920 נחשף לפעילות של המפלגה הנאצית האוסטרית. בתחילת שנות השלושים של המאה ה-20 הוא הצטרף לשורות הנאצים ולפעילות המחתרתית של האס-אס האוסטרי. בשנת 1938, לאחר האנשלוס, סיפוח אוסטריה אל גרמניה הנאצית, רהם קיבל דרגת קצונה של האס-אס תחת אישורו של ארנסט קלטנברונר. אחיו פרנץ גורש למחנה ריכוז עקב היותו קומוניסט. עם פרוץ מלחמת העולם השנייה בספטמבר 1939, רהם החזיק בדרגת אובר-שטורמפיהרר באס-אס הכללי. מאחר שרצה ל"תרום" יותר למאבק האס-אס הוא סופח לגסטאפו וללשכה המרכזית להגירת יהודים בווינה, שם היה כפוף לאדולף אייכמן. בשנת 1940 הוצב בפראג כסגנו של הנס גינתר תחת הלשכה האמונה על הגירת יהודים בפראג. במרץ 1941 נסע עם גינתר להולנד כדי להקים לשכה דומה לטיפול ביהודים אך נכשל במשימה זו. בפברואר 1944 רהם קודם לדרגת אוברשטורמבנפיהרר ונהיה לקומנדט (מפקד) של מחנה הריכוז וההשמדה טרזיינשטט. בין תפקידיו במחנה נכללה האחריות לדמות למחנה חזות של מקום מגורים הוגן ונעים לצורך ביקורים של הצלב האדום הבינלאומי. הכל היה כחלק ממזימה להציג מצג שווא לעולם כי הנאצים מתייחסים ומטפלים בכבוד ביהודים במדינות הכבושות על ידי גרמניה הנאצית. תחת פיקודו על המחנה, רהם היה אחראי על שילוח המוני של יהודים לאושוויץ, המשלוח הגדול ביותר יצא מהמחנה בסתיו 1944 לאחר הביקור של הצלב האדום, וכן לאחר שצולם סרט תעמולה שקרי שהציג את המחנה כמקום מקלט חופשי ושליו. קרוב ל-18,000 איש גורשו למותם בחודש אחד. בטרזיינשטש נכלאו אמנים יהודים, מוזיקאים ומשכילים שמצאו את מותם במחנה עצמו או באושוויץ. רהם נזכר היטב על ידי אסירי המחנה בציניות שלו ובאישיות הקשה. הוא נהג להכות את האסירים ולהשתתף בעינויים. מנגד, היו אסירים שזכו ליחס מעודף, אסירים מיוחסים שמוצאם מוינה. היו יהודים שחס עליהם מגירוש לאושוויץ (תמורת שוחד) וכן לחלק מהיודנראט של המחנה נהג לדבר בכבוד ופנה אליהם עם המילה Sie במקום Du, אפילו בפני קציני אס-אס. רהם החליט לפנות את מחנה טרזיינשטט ב-5 במאי 1945 יחד עם כל קציני וחיילי האס אס. הוא נתפס זמן קצר לאחר מכן על ידי כוחות צבא ארצות הברית ובשנת 1947 הוסגר לצ'כוסלובקיה. הוא הועמד למשפט, נמצא אשם בביצוע פשעי מלחמה ונידון למוות. הוצאתו להורג אירעה ב-30 באפריל 1947, כארבע שעות בלבד לאחר מתן פסק הדין על ידי חבר השופטים הצ'כי. קארל רהם, במסד הנתונים הקולנועיים IMDb (באנגלית) הצגת טרזיינשטט בסרט תעמולה מסמכים על קארל רהם מן המוזיאון היהודי בפראג
My Boyfriend's Back

"My Boyfriend's Back" (בעברית: "בן הזוג שלי חזר") הוא סינגל שהוקלט על ידי להקת הבנות האמריקאית המלאכיות, מתוך אלבום האולפן השני שלהן, My Boyfriend's Back. השיר יצא לאור ביולי 1963, על ידי חברת התקליטים סמאש רקורדס. עם יציאתו נכנס השיר אל המקום הראשון במצעד הבילבורד הוט 100. השיר נכתב על ידי בוב פלדמן, ג'רי גולדסטין וריצ'רד גוטהרר והופק על ידי פלדמן, גולדסטין וגוטהרר. בשנת 1978 הוציאה הזמרת בט ברייט את השיר כסינגל הבכורה שלה. גרסת כיסוי של השיר אשר בוצעה על ידי ה-Chantoozies, הופיעה בסרט "The Crossing" שיצא בשנת 1990. גרסתה של הזמרת מליסה מנצ'סטר משנת 1983, הצליחה להגיע אל המקום ה-33 במצעד השירים העכשוויים למבוגרים של בילבורד. השיר זכה להצלחה רבה כאשר הצליח לכבוש את פסגת מצעד הבילבורד הוט 100. בסמוך לכך, הצליח להגיע אל המקום השני במצעד שירי ה-R&B של בילבורד, אך לא הצליח להעפיל לצמרת המצעד. במצעד הסינגלים הבריטי הגיע אל המקום ה-50 בלבד. במצעד השירים של ניו זילנד הצליח להגיע אל המקום הראשון גם כן. בשנת 1981, הקליטה מחדש את השיר הזמרת-יוצרת האנגלייה שרה ברייטמן. השיר יצא לאור במרץ 1981, על ידי חברת התקליטים וויספר רקורדס, כסינגל שלא מתוך אלבום. בנוסף לכך, יצא השיר בפורמט של 45 RPM. השיר בדומה למקור, נכתב על ידי בוב פלדמן, ג'רי גולדסטין וריצ'רד גוטהרר. בנוסף לכך, כותבי הלהיט "I Lost My Heart to a Starship Trooper", אותו ביצעה ברייטמן בשנת 1978, הפיקו עבורה מחדש את השיר הזה. בממלכה המאוחדת, יצא השיר כסינגל על ידי חברת התקליטים וויספר רקורדס, בפורמט של תקליטור 7 אינץ' כבר בשנת 1981. הבי-סייד של השיר באותו התקליט היה השיר "Sleeping Beauty". בהמשך, יצא השיר באותו הפורמט גם בפורטוגל. גרסתה של ברייטמן מכילה בתוכה את סגנון האלקטרופופ, פופ והדיסקו. תקליט 7 אינץ' "My Boyfriend's Back" – 2:41 "Sleeping Beauty" – 3:54 סרטון השיר "My Boyfriend's Back" באתר יוטיוב בוב פלדמן, ג'רי גולדסטין, ריצ'רד גוטהרר The Angels (3) - My Boyfriend's Back, Discogs (באנגלית) The Angels Chart History, Billboard Bette Bright & The Illuminations - My Boyfriend's Back, נבדק ב-2020-02-01 The Crossing, נבדק ב-2020-02-01 The Crossing - Review - Photos - Ozmovies, www.ozmovies.com.au Whitburn, Joel (1993). Top Adult Contemporary: 1961–1993. Record Research. p. 147. The Marvelettes Please Mr. Postman Chart History, Billboard Artists, www.officialcharts.com flavour of new zealand - search lever, www.flavourofnz.co.nz The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Sarah Brightman - My Boyfriend's Back, Discogs (באנגלית) Sarah Brightman - My Boyfriend's Back, Discogs (באנגלית) Sarah Brightman & Hot Gossip - I Lost My Heart To A Starship Trooper, Discogs (באנגלית) My Boyfriend's Back, Sarah Brightman (באנגלית)
מייק ברנט (קולנוען)

מייק ברנט (14 במאי 1948 – 8 באוגוסט 2006) היה קולנוען ישראלי. ממקימי ענף הקולנוע בישראל וזוכה פרס אופיר, היה מבכירי הטכנאים של הקולנוע הישראלי ומנכ"ל חברת fts לשרותי קולנוע וטלוויזיה. ברנט נולד באוסטריה ביום הקמת מדינת ישראל, ה' באייר תש"ח. בגיל חצי שנה עלתה משפחתו לישראל והתיישבה ברמת השרון. את נעוריו העביר בפנימיית הנוער הציוני בירושלים. את שירותו בצה"ל עשה בחטיבת הבקעה. לאחר שחרורו מצה"ל למד ברנט בקורס לעוזרי צלם של שלמה סוריאנו. את צעדיו הראשונים בענף הקולנוע החל בשנת 1968 כעוזר תאורן בסרטו של אורי זוהר, "כל ממזר מלך". זוהר הוקסם מברנט, שהתאפיין במראה צברי מחוספס ובקול צרוד, ונתן לו תפקיד כחייל בסרט. יכולותיו הטכניות, תושייתו ועקשנותו של ברנט, הפכו אותו במהרה לטכנאי המוביל של סוף שנות הששים בתעשיית הקולנוע המקומית. הוא נשלח ללונדון על ידי חברת "קורדוברו" שהתמחתה בהשכרת ציוד לחברת "סמואלסון", יצרנית מובילה של מצלמות וציוד תאורה, שם הפך לבן בית. לימים ייסד את חברת השכרת הציוד fts, שסייעה למרבית הפקות הקולנוע הבינלאומיות שהגיעו לישראל כמו גם להפקות מקומיות. השכלתו הטכנית, התעדכנותו בשינויים ואישיותו החמה, הפכה אותו במשך השנים לאחד הגורמים היציבים בתעשיית הקולנוע ולעוגן של הפקות בינלאומיות שהגיעו לישראל. ברנט נחשב רב אמן בתחום המצלמות וכמעט כל סרטי הקולנוע שנעשו בישראל יצאו מבית הציוד שלו שייעץ ותמך טכנית בהפקות. היה נשוי למיקי ואב לארבע בנות. פרס אופיר להישגים מקצועיים (2006) מייק ברנט, במיזם "אישים" לתיעוד היצירה הישראלית מייק ברנט, במסד הנתונים הקולנועיים IMDb (באנגלית) מייק ברנט, באתר "אידיבי", מאגר הידע העברי לקולנוע ישראלי ועולמי מרב יודילוביץ', נפטר מייק ברנט, ממקימי ענף הקולנוע בישראל, באתר ynet, 10 באוגוסט 2006 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
פועה הרשלג

פועה הרשלג (יאנג) (30 ביוני 1950 – 18 בפברואר 2019) הייתה אמנית, מתרגמת, סופרת ומשוררת ישראלית, זוכת פרס זאב לספרות ילדים ונוער, פרס יצחק שדה לספרות צבאית ופרסי יד ושם למפעלים חינוכיים. הרשלג נולדה בירושלים ב-30 ביוני 1950 וגדלה בחיפה. בנערותה הייתה חברה פעילה בתנועת הנוער השומר הצעיר ושימשה ככתבת נוער בעיתון הארץ שלנו. בשנת 1968 התגייסה לצבא ושירתה כמשקית סעד בסיני בזמן מלחמת ההתשה. את לימודיה האקדמיים סיימה באוניברסיטה העברית בחוגים לספרות אנגלית ובלשנות שימושית. ב-1990 עברה הרשלג לגור בבית ספר צ׳יזם בסקוטלנד, ובנתה שם משפחה עם בעלה פיטר (חכים) וביתם גליה. הרשלג חזרה ללימודים אקדמיים לקראת סוף חייה והשלימה לימודים לתואר שני בפסיכותרפיה באוניברסיטת אדינבורו ומאז עיסוקה המרכזי היה בטיפול באנשים. היא נפטרה ממחלה קשה ב-18 בפברואר 2019. הרשלג כתבה ארבעה ספרי ילדים ונוער וספר שירה אחד. ספרה הראשון, ״בלשיר״ (הוצאת כתר, 1985), הוא ספר ילדים באיורו של אבנר כץ. שלושת ספריה הבאים הם ביוגרפיות זוכות פרסים מסדרת ״ראשונים בארץ״ בהוצאת עם עובד. הביוגרפיה "שליחות של אהבה - סיפורו של אנצו סרני״ זכתה בפרס זאב לספרות ילדים ונוער ב-1994, הביוגרפיה ״איך נדלקו המדורות: סיפורו של יצחק שדה״ זכתה בפרס יצחק שדה לספרות צבאית ב-2003 ו"למדוד את התהום – סיפורו של יצחק צוקרמן (אנטק)" זכה בפרס יד ושם לספרות נוער ב-2010. ספר השירה של הרשלג ״תנאים של ציפה״ פורסם בהוצאת אבן חושן ב-2009 ולווה בתצלומים מקולפים של האמנית מאיה כהן לוי. הרשלג תרגמה ספרי ילדים ונוער רבים מאנגלית לעברית, ביניהם ספרים מסדרת ״פינוקי״ של אריק היל, ספרי נוער של ג׳ודי בלום וספרי "חבורת יחדוקא" של סוניה בלק. היא עיבדה ארבעה מספריו של פאול קור. הרשלג עסקה גם בתרגום לטלוויזיה, בין השאר של סדרת ״החבובות״. פועה הרשלג, ב"לקסיקון הספרות העברית החדשה" פועה הרשלג, השמש מורידה תריס כמו חנווני, באתר ynet, 14 בינואר 2010 ארז שוייצר, דברים שבשירה | לבו כמעט נקי מצער, באתר הארץ, 16 באפריל 2010 מידע על פועה הרשלג בקטלוג הספרייה הלאומית פועה הרשלג, דף שער בספרייה הלאומית פועה הרשלג, בלקסיקון הספרות העברית החדשה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קארל ומילדה ביסום

קרל ביסום (בצ'כית: Karel Bisom; נולד ב־1894) אזרח גרמניה, ואשתו מילדה (Milada), (נולדה ב־1911), אזרחית צ'כית, היו חסידי אומות עולם על הצלת ילדה יהודייה בתקופת השואה. עורך הדין קארל ביסום ואשתו מילדה התגוררו בעיר ברנו באזור דרום מורביה, צ'כיה. התינוקת מילדה, נולדה בברנו במארס 1938 לנערה ג'ירינה אונדרצ'קובה (Jirina Ondrackova) ילידת 1920. אביה של התינוקת, סימון דנמרק (Simon Danemark), יליד 1913 סטודנט יהודי למשפטים, הודה באבהותו אך לא נישא לג'ירינה, מכיוון שהיא עדיין הייתה קטינה. בעקבות החלת חוקי הגזע בצ'כיה לאחר הכיבוש הגרמני במארס 1939, נאסר על נישואים בין "ארים" ליהודים גם בפרוטקטורט החדש של בוהמיה ומורביה. בשל הפחד של ההורים לגורלה של בתם התינוקת מילדה, הם מסרו את ילדתם לבני הזוג ביסום, שהיו באותה עת חסרי ילדים. סיימון דנמרק ביקר בסתר את ביתו. לאחר שמלשין דיווח לגסטאפו אודותיהם, בני משפחת ביסום שחששו לגורלה של מילדה, העבירו אותה לזוג יוזף ולודמילה הרצוג ומאוחר יותר מצאו לה מקומות מסתור נוספים בברנו ובסביבתה. בסוף מרץ 1942 הועברו סיימון דנמרק והוריו וולף וסופיה, לגטו טרזיינשטט ושלושה ימים לאחר מכן לפיאסקי Piaski, ליד לובלין בפולין. שלושתם נספו בשואה. ב־1943 בני הזוג ביסום הביאו לעולם את בנם פטר וכעבור ארבע שנים נוספות, נולדה בתם – קריסטינה. מילדה גודלה כאחותם. הודות לקשריו של עו"ד ביסום עם הקהילה המשפטית בברנו, נדחו בקשות הרשויות לבירור לגבי זהותה של מילדה ונוכחותה בבית הספר, עד לאחר סיום הכיבוש הנאצי. הצלת מילדה הוכרה כצעד אנטי-פשיסטי, ובזכות הכרה זו בני משפחת ביסום לא גורשו לגרמניה בתום המלחמה אלא קבלו אזרחות צ'כית. ב־23 בספטמבר 2001, יד ושם הכיר בקרל ומילדה ביסום כחסידי אומות העולם. קרל ומילדה ביסום, אתר יד ושם (באנגלית) המידע בערך מבוסס על תיק חסידי אומות עולם מספר 9464, בארכיון יד ושם ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קארל ומילדה ביסום".
ג'רזי גירל

ג'רזי גירל (באנגלית: Jersey Girl) הוא סרט קולנוע אמריקאי מסוגת קומדיה רומנטית שביים וערך קווין סמית משנת 2004. בסרט מככבים בן אפלק, ליב טיילר, ג'ניפר לופז וג'ורג' קרלין (בהופעתו האחרונה לפני מותו). הסרט עוסק בקשיים של אב (בן אפלק) בגידול בתו לאחר מות אשתו בלידה ובמקביל הרצון שלו לחזור לעבודה שהוא כל-כך אהב. המפגש עם מיה (ליב טיילר) משנה את עולמו שוב, והוא מתמודד עם עוד שינוי. אוליבר (אולי) טרינקי (בן אפלק) הוא איש יחסי ציבור עוצמתי של אמנים גדולים בתחום המוזיקה. כשהוא פוגש את גרטרוד (ג'ניפר לופז) חייו משתנים והזוג מתחתן. גרטרוד מתה בלידה בשל פיצוץ מפרצת, ואולי עובר עם בתו לגור אצל אביו, שאשתו גם מתה לפני שנים רבות. כדי להימנע מליפול לדיכאון אולי קובר את עצמו עמוק בעבודה ומתעלם מבתו החדשה, גרטי, שזה עתה נולדה. בן אפלק - אולי טרינקי ליב טיילר - מאיה הארדינג ראקל קסטרו - גרטי טרינקי ג'ורג' קרלין - ברט טרינקי ג'ניפר לופז - ג'רטי סטייני/טרינקי סטיבן רוט - גריני מייק סטאר - בלוק ג'ייסון ביגס - ארתור בריקמן ויל סמית' - בתפקיד עצמו ג'ייסון לי - איש יחסי ציבור מאט דיימון - איש יחסי ציבור ש. אפאתה מרקרסון - ד"ר פול ליטובסקי - בריאן הארלי קווין סמית' - טרייס קולאלי מת'יו מאהר - שליח ג'רזי גירל, ברשת החברתית פייסבוק "ג'רזי גירל", במסד הנתונים הקולנועיים IMDb (באנגלית) "ג'רזי גירל", באתר נטפליקס "ג'רזי גירל", באתר AllMovie (באנגלית) "ג'רזי גירל", באתר Rotten Tomatoes (באנגלית) "ג'רזי גירל", באתר Box Office Mojo (באנגלית) "ג'רזי גירל", באתר Metacritic (באנגלית) "ג'רזי גירל", באתר אידיבי "ג'רזי גירל", במסד הנתונים הקולנועיים KinoPoisk (ברוסית)
Generic Routing Encapsulation

Generic Routing Encapsulation או GRE הוא פרוטוקול מנהור שפותח בסיסקו מערכות אשר מאפשר הכמסה של פרוטוקולי רשת שונים בקו תקשורת וירטואלי ברשת IP. RFC 1701: Generic Routing Encapsulation (GRE) (אינפורמטיבי) RFC 1702: Generic Routing Encapsulation over IPv4 networks (אינפורמטיבי) RFC 2637: Point to Point Tunneling Protocol (אינפורמטיבי) RFC 2784: Generic Routing Encapsulation (GRE) (הצעת תקן, עודכן על ידי RFC 2890) RFC 2890: Key and Sequence Number Extensions to GRE (הצעת תקן) דוגמאות שימוש לפרוטוקול כוללות בין היתר: שימוש ב-GRE יחד עם PPTP ליצירת VPN שימוש ב-GRE על גבי VPN מוצפן ב-IPsec וירטואליזציה של רשתות במסגרת Network Virtualization using Generic Routing Encapsulation ‏(NVGRE) במסגרת RFC 7637 המבנה של כותרת חבילת GRE סטנדרטית מוגדר במסגרת RFC 2784 ו-RFC 2890: C ביט סיכום ביקורת. מסומן ב-1 כאשר מופיע סיכום ביקורת. K ביט מפתח. מסומן כ-1 כאשר מופיע מפתח. S ביט מספר סידורי. מסומן ב-1 כאשר יש מספר סידורי. Reserved0 ביטים שמורים; קבועים ל-0. Version מספר גרסת GRE ; נקבע ל-0. Protocol Type מייצג את סוג פרוטוקול ה-EtherType של התוכן המכומס. (לדוגמה עבור IPv4, הערך יהיה 0x0800) Checksum מופיע כאשר ביט C מסומן; מכיל סיכום ביקורת עבור כותרת ותוכן חבילת ה-GRE. Reserved1 מופיע כאשר ביט C מסומן; נקבע ל-0. Key מופיע כאשר שדה K מסומן; מכיל מפתח ספציפי לאפליקציה. Sequence Number מופיע כאשר שדה S מסומן; מכיל מספר סידורי של חבילת ה-GRE. מדיה וקבצים בנושא Generic Routing Encapsulation בוויקישיתוף
שיחן שכיח

שיחן שכיח (שם מדעי: Stylophora pistillata) הוא מהאלמוגים הנפוצים ביותר במפרץ אילת. רביית המין מתבצעת על ידי שחרור פלנולות – תוצאה של רבייה מינית מושבתית. המושבה בנויה מקבוצת פוליפים. מקורה מפלונלה שהתיישבה על מצע נח וייצרה ריבוי א-מיני מושבתי. במושבה קיימים תאי מין זכריים ונקביים ואלה יוצרים הפריה פנימית. הפלנלות משתחררות בלילה, במאות ואלפים, בחודשים ינואר-יוני. אלמוג שיחני זה מאופיין בקצוות מעוגלים ובהירים והסתעפויות לשני ענפים בלבד. ובגבשושים חדים או כהים. ישנם הבדלים בין עוביי הענפים ואורכם. צבעו משתנה מצהבהב בהיר עד חום. השיחן מקיים יחסי סימביוזה עם אצות שיתופיות הנקראות זואוקסנטלות היושבות עליו – הן מייצרות חמצן בתהליך הפוטוסינתזה והשיחן נושם אותו ומספק להן מושב מוגן. מעניין לגלות שצבעו בצל כהה יותר – האצות מכילות יותר כלורופיל כדי לבצע יותר פוטוסינתזה. השיחן שימש "שפן ניסיונות" בניסוי שנוי במחלוקת אשר בדק את נזק כלובי הדגים באילת לאוכלוסיית האלמוגים במפרץ. אחת הטענות הייתה כי השיחן הוא אלמוג שמתפתח מהר וקצר חיים יחסית לאלמוגים איטיים יותר אך בעלי אורך חיים גדול יותר, את השיחן משווים לעיתים לעשב שוטה. בנוסף נטען שהשיחנים פוריים יותר כי ייצרו הרבה ביציות. אך לא נמדדה כמות הפלנלות אשר נוצרו, והן המדד הרלוונטי. כנגד הניסוי נטען גם כי מצעי הניסוי נתלו בגובה מעל פני הקרקע וכך נמנעו מענני האבק ועומס חומרי הדשן המתאספים בקרקעית. מדיה וקבצים בנושא שיחן שכיח בוויקישיתוף שיחן שכיח, באתר ITIS (באנגלית) שיחן שכיח, באתר NCBI (באנגלית) שיחן שכיח, באתר Animal Diversity Web (באנגלית) שיחן שכיח, בבסיס הנתונים ARKive (באנגלית) שיחן שכיח, באתר GBIF (באנגלית) אסף רונאל, אטלס תאים ראשון מסוגו יסייע להציל שוניות בים סוף, באתר הארץ, 3 במאי 2021 שיחן שכיח באתר הרשימה האדומה של IUCN
מייטי קונג

מייטי קונג (באנגלית: The Mighty Kong) הוא סרט הנפשה- מוזיקלי של האחים וורנר שיצא ישירות לווידאו ב-1998, הסרט מבוסס על סיפורו הקלאסי של קינג קונג. הסרט מכיל את השירים של האחים שרמן. ואת שני התפקידים הראשיים מדבבים ג'ודי בנסון ודאדלי מור (הופעתו האחרונה בסרט לפני מותו ב-2002). אן דארו, שחקנית ללא מזל מחפשת עבודה, פוגשת במאי סרטים בשם קארל דנהאם, אשר מציע לה עבודה בסרטו החדש. הם מתאכסנים להרפתקה ועוזבים לצילומי הסרט. הקוף שחי באיכסון עושה צרות במשך הטיול. הם מגיעים אל אי ואל הילידים של האי, אשר מתיידדים עם צוות ההפקה, הם שואלים את ההפקה אם אפשר לעזוב את אן על מנת שהם יוכלו להקריב אותה. אן אז הועלתה קורבן לקוף ענקי בשם קינג קונג אשר מביא אותה אל הג'ונגל. שם הם נלחמים בטירנוזאורוס רקס, פטרודקטילוס וגיגנטופיס והם יצאו מהאי תוך 5 דקות. הסרט אז מציג את ההשתוללות של קונג בניו יורק סיטי. קונג לוקח את אן אל בניין האמפייר סטייט. המטוסים תוקפים את קונג עם הרובים, אולם מחטיאים רוב הזמן. כאשר כל המטוסים הופלו, הצבא שולח שני צפלינים עם רשת על מנת ללכוד את קונג. הם לכדו אותו עם הרשת בהצלחה. קונג ניסה לצאת מהרשת, אולם הרשת נקרעה וכאשר קונג מחפש את אן, הוא נופל מהרשת. הוא נחבט במרפסת וצנח לאדמה. במהלך הנפילה הוא התייפח. הכוח של קונג הסתיים שהוא התנגש הרחוב של ניו יורק. אולם למרבה המזל, קונג שרד את הנפילה. קינג קונג - עצמו ג'ודי בנסון - אן דארו דאדלי מור - קארל דנהאם רנדי המילטון - ג'ק דריסקול וויליאם סייג' השלישי - רוסקו ג'ייסון גריי סטאנפורד - ריקי ריצ'רד ניומן - קפטן דוני אנגלהון שרית סרי - אן דארו עפרון אטקין - ג'ק דריסקול לירון לב - ריקי אלברט כהן - קפטן דוני אוהד שחר - קארל דנהאם שרון כהן - רוסקו / צ'יפס / דמויות שונות איריס זינגר - נערות מופע שמחה ברבירו - דמויות שונות אלי לולאי - דמויות שונות מיכה אוזין סליאן - דמויות שונות "מייטי קונג", במסד הנתונים הקולנועיים IMDb (באנגלית) "מייטי קונג", באתר AllMovie (באנגלית) "מייטי קונג", באתר Rotten Tomatoes (באנגלית) "מייטי קונג", במסד הנתונים הקולנועיים KinoPoisk (ברוסית) מייטי קונג, במיזם "אישים" לתיעוד היצירה הישראלית
נונאטאקי גאודה

נונאטאקי גֵאוֹדָה או נונאטאקי גִ'יאוֹד (באנגלית: Geode Nunataks) הם קבוצה קטנה של נונאטאקים בצפון-מזרח האי אלכסנדר, שבאנטארקטיקה. הנונאטאקים מצויים לגדתו המערבי של קרחון סיבליוס, בסמוך לקצה הצפוני של גבעות פינלנדיה. שמם של הנונאטאקים ניתן להם בשנת 1977 על ידי הוועדה המייעצת לשמות אנטארקטיים של בריטניה. הנונאטאקים נקראים בשם זה, מאחר שסלעיהם מורכבים מסלעי לבה שבה שפע גאודות (חללים בתוך סלע הלבה המכילים קוורץ וקלציט גבישי). נונאטאקי אפאלאצ'יה נונאטאקי קרס נונאטאקי גאנון נונאטאקי פרנק נונאטאקי פיקרינג נונאטאקי וסטה נונאטאקי גאודה באתר הסקר הגאולוגי של ארצות הברית נונאטאקי גאודה באתר הגאזט האנטארקטי המשווה SCAR של ממשלת אוסטרליה נונאטאקי גאודה באתר mindat תחזית מזג אוויר עדכנית עבור נונאטאקי גאודה תחזית מזג אוויר עדכנית ארוכת טווח עבור נונאטאקי גאודה הז'רנאל האנטארקטי של ארצות הברית מידע גאוגרפי והיסטורי
ישראל אביר

ישראל אביר (20 בנובמבר 1926 - 15 במרץ 1997) היה מהנדס אלקטרוניקה, ששירת בחיל הים ליווה פיתוח מערכת הנשק ובניית ספינות סער בתפקידו האחרון היה ראש מספן הציוד בדרגת תא"ל. ערך מורחב – ספינות סער אביר נשלח למפעל "אוטו מלרה" באיטליה כקצין פרויקט מטעם חיל הים בנושא פיתוח וייצור תותחי 76 מ"מ עבור ספינות הסער של חיל הים. בשנת 1970 מונה אביר כראש צוות "תכלית" לפיקוח על פרויקט בניית ספינות הטילים במספנות ישראל עבור חיל הים, עליו קיבל בשנת 1973 את פרס ביטחון ישראל. במלחמת יום הכיפורים היה אביר במספן הציוד כעוזר ראש המספן עקיבא פגי בדרגת אל"ם. בשנים 1975-1977 ניהל את מספן הציוד. לאחר יציאתו לגמלאות בשנת 1978 הקים אביר חברה פרטית שייצגה מפעלים זרים בישראל, והיה לו גם תפקיד ברפא"ל. שימש מנכ"ל חברת "סבקל" בכרמיאל שייצרה מנועי ונקל. היה נשוי לרינה ואב לבן. התגורר עם משפחתו בשכונת רוממה בחיפה. אביר הלך לעולמו ב-15 במרץ 1997 לאחר מחלה. רמי אנטואן וישראל אביר, בשכל יש הכל - שיחה עם רמצ"ד, 'בין גלים' גיליון עצמאות כ"ח תשל"ו מאי 1976 עמ' 2. אריה מרמרי, ראיון עם ישראל אביר, מוסד הרצל לחקר הציונות, 1995. אבי ביתן, ישראל בן שמואל, אביר ישראל (סאלו) ז"ל באתר עמותת חיל הים, אוקטובר 2010. אל"ם ישראל אביר מחיל הים, חיים שחל ממספנות ישראל ושמואל אלקון מהתעשייה האווירית זכו בשנת 1973 בפרס ביטחון ישראל ”על תרומתם המכרעת לפיתוח ספינת טילים דגם סער 4 - אח"י רשף, אשר הוסיפה ממד נוסף לחיל הים”.
נונאטאקי קרס

נונאטאקי קרס או נונאטאקי צרס או נונאטאקי סיריס (באנגלית: Ceres Nunataks) הם קבוצה של שלושה נונאטאקים בדרום אלכסנדר האי, שבאנטארקטיקה. הנונאטאקים מצויים בסמוך ממזרח לראשיתו של חצי האי שוסטקוביץ'. הנונאטאקים מופו על ידי מחלקת המיפוי מעבר לים (Directorate of Overseas Surveys) של סוכנות הסקר הלאומית הבריטית (Ordnance Survey) בהתבסס על תצלומי לוויין שבוצעו על ידי נאס"א, בשיתוף עם הסקר הגאולוגי של ארצות הברית. שמם של הנונאטאקים ניתן להם על ידי הוועדה המייעצת לשמות אנטארקטיים של בריטניה. הנונאטקים נקראים על שמו של קרס, אחד של אסטרואידים שבין מסלולי כוכבי הלכת מאדים ו-צדק. נונאטאקי אפאלאצ'יה נונאטאקי גאנון נונאטאקי גאודה נונאטאקי פרנק נונאטאקי פיקרינג נונאטאקי וסטה נונאטאקי קרס באתר הסקר הגאולוגי של ארצות הברית נונאטאקי קרס באתר הגאזט האנטארקטי של ממשלת אוסטרליה נונאטאקי קרס באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית עבור נונאטאקי קרס תחזית מזג אוויר עדכנית ארוכת טווח עבור נונאטאקי קרס גאזט השמות האנטארקטיים הרשמי של ארצות הברית מידע גאוגרפי והיסטורי
יחסי מקסיקו–תאילנד

יחסי מקסיקו–תאילנד הם היחסים הדיפלומטיים שבין מקסיקו לתאילנד. שתי המדינות חברות בפורום APEC וכן באומות המאוחדות. היחסים הבלתי רשמיים הראשונים בין מקסיקו לתאילנד התקיימו בשלהי המאה ה-16 כשספרד שלטה במקסיקו (שכונתה אז מלכות המשנה של ספרד החדשה) וסחרה בכסף מקסיקני, צ'ילי ופירות עם ממלכת סיאם (תאילנד של ימינו) מהמושבה שלה בפיליפינים. הסחר בין שתי המדינות נמשך עד שמקסיקו השיגה את עצמאותה מספרד בשנת 1821. אחרי כן עברו עוד 150 שנה עד ששתי המדינות ייסדו יחסים דיפלומטיים. ב-28 באוגוסט 1975 מקסיקו ותאילנד כוננו באופן רשמי יחסים דיפלומטיים. בשנת 1978 פתחה תאילנד שגרירות במקסיקו סיטי ובספטמבר 1989 פתחה גם מקסיקו שגרירות בבנגקוק. במרץ 2002 הפך ראש ממשלת תאילנד תאקסין צ'ינוואט לראש המדינה התאילנדי הראשון שביקר במקסיקו. בשנת 2003 ביקור לראשונה נשיא מקסיקו ויסנטה פוקס בתאילנד. ב-23 במאי 2014 מקסיקו גינתה את ההפיכה התאילנדית וקראה למצוא פתרון בדרכי שלום. מאז ייסוד היחסים הדיפלומטיים, כל שנה מציעות ממשלות שתי המדינות מלגות לאזרחי המדינה האחרת ללימודים במקסיקו/תאילנד להכשרה דיפלומטית. בשנת 2015 חגגו שתי המדינות 40 שנה להקמת יחסים דיפלומטיים. לאורך השנים שתי המדינות חתמו על מספר הסכמים דו-צדדיים כמו הסכם תעופה ושיתוף פעולה תחבורתי (1992); הסכם לפטור מוויזה לדרכונים דיפלומטיים ורשמיים (1999); הסכם לשיתוף פעולה תרבותי וחינוכי (2003); ומזכר הבנות להקמת מנגנון התייעצות בעניינים שונים (2011). בשנת 2018 הסתכם היקף הסחר בין שתי המדינות בכ-6 מיליארד דולר. עיקר הייצוא מתאילנד למקסיקו הם: מכשירי חשמל, גומי, ציוד רפואי, פלסטיק, מוצרי ברזל ופלדה, טקסטיל ובגדים, צעצועים וציוד ספורט, זכוכית וכלי זכוכית, הנעלה, מכוניות וחלקי רכב ומעבדי מזון. עיקר הייצוא ממקסיקו לתאילנד הם: מכוניות וחלקי רכב, ברזל ופלדה, כימיקלים, מכונות חשמל, אלומיניום, נחושת, קרטון ונייר, דגים, פירות ים ותרופות. מקסיקו היא שותפת הסחר הגדולה ביותר של תאילנד באמריקה הלטינית, ואילו תאילנד היא השותפה הגדולה ביותר של מקסיקו באזור אסיה והאוקיינוס השקט. מדיה וקבצים בנושא יחסי מקסיקו–תאילנד בוויקישיתוף History of Thailand-Mexico relations History of diplomatic relations between Mexico and Thailand (in Spanish) Bilateral relations between Mexico and Thailand (in Spanish) Culture and Education between Thailand and Mexico Thai Ministry of Foreign Affairs: The First Political Consultations between Thailand and Mexico Foreign Policy: Agreements between Thailand and Mexico Mexican Ministry of Economy: Thailand (in Spanish) (אורכב 28.07.2019 בארכיון Wayback Machine) Trade and Investment between Thailand and Mexico
ענבר (צבע)

ענבר הוא צבע הממוקם על גלגל הצבעים בין צהוב לכתום עם נטייה לזהב. שם הצבע לקוח מהענבר, אבן חן בגוני צהוב-כתום-חום-אדום. השימוש הראשון במילה לציון צבע מסוים מתועד משנת 1500. עיצוב פנים חדר הענבר בארמון יקטרינה ליד סנט פטרסבורג היה מקושט בעיטורי ענבר זהב ומראות. בשל יופיו הייחודי, הוא זכה לעיתים לכינוי הפלא השמיני של העולם. ספורט ענבר הוא צבע של מועדוני כדורגל אנגליים רבים, כמו האל סיטי וברדפורד סיטי. גם של מועדון הכדורגל הסקוטי מאת'רוול. תחבורה צבע הענבר משמש רבות בתחבורה, על פי התקן האירופאי והאמריקאי הוא הצבע בפנסי איתות וברמזורים. מלות השיר: 'בדידות' באתר: 'שירונט'.